biswa921/hiwiki-latest-pages-articles-raw huggingface dataset:
चन्द्र राशि

अंगूठाकार|चन्द्रा
जन्म कुण्डली में चन्द्रमा जिस राशि में स्थित होता है, वह राशि चन्द्र राशि होती है। इसे जन्म राशि के नाम से भी जाना जाता है। वैदिक ज्योतिष में सभी ग्रहों में सबसे अधिक महत्व चन्द्र को ही दिया गया है। इसे "नाम राशि" की संज्ञा भी दी जाती है। क्योंकि ज्योतिष के अनुसार बालक का नाम रखने का आधार यही चन्द्र राशि होती है। जन्म के समय चन्द्र जिस नक्षत्र में स्थित होता है। उसके चरण के वर्ण से आरम्भ होने वाला नाम व्यक्ति का जन्म राशि नाम निर्धारित करता है। आईये चन्द्र राशि को समझने का प्रयास करते हैं।

 चन्द्र राशि का महत्व 

चन्द्र मन के कारक ग्रह माने गये हैं। इसलिये मन को नियन्त्रित करने का कार्य चन्द्र के द्वारा किया जाता है। मन चिन्तामुक्त हो तो व्यक्ति को हर स्थान पर सुख- शान्ति का अनुभव होता है। इसके विपरीत अगर मन दु:खी हों, तो उतम से उतम भोग- विलास की वस्तुओं भी आराम नहीं दे पाती. वैसे भी वैदिक ज्योतिष में "चन्द्र राशि, चन्द्र नक्षत्र, चन्द्र स्थित भाव" को शुरु से अन्य सभी योगों की तुलना में कुछ खास ही महत्व दिया जाता है। चन्द्रमा सौम्यता को दर्शाता है। गुण और अवगुण को प्रतिपादित करता है।

 चन्द्र राशि के उपयोग 

यूं तो ज्योतिष में नौ ग्रह है। पर व्यक्ति की जन्म राशि का स्वामी चन्द्र ही होता है। सामान्यत: दैनिक राशिफल चन्द्र राशि आधारित होता है। विवाह के समय वर- वधू की कुण्डली का मिलान करने के लिये भी जन्म राशि का प्रयोग किया जाता है।

चन्द्र राशि को इतना अधिक महत्व क्यों दिया गया है। यह जानने के लिये हमें प्राचीन काल की स्थिति को समझते हुए, वहां प्रवेश करना होगा। प्राचीन काल में बालक के जन्म समय की गणना करने संबन्धी उपकरण सरलता से उपलब्ध नहीं थें. इसलिये घंटों से अधिक दिवस को ही मुख्य माना जाता था। अब क्योंकि चन्द्र एक राशि को लगभग सवा दो दिन में बदलता है। ऎसे में चन्द्र की महत्वता बढ गई। तथा इससे लग्न की महत्वता गौण हो गई। वैसे भी अन्य सभी ग्रहों की तुलना मे चन्द्र सबसे अधिक गतिशील ग्रह है। यह व्यक्ति के जीवन की घटनाओं को अत्यधिक प्रभावित करता है।

 जन्म राशि/ नाम राशि का उपयोग 

जन्म राशि के अनुसार आने वाले वर्ण के आधार पर अपने निवासस्थल का नाम, आजीविका स्थल का नाम या व्यापार का नाम रखना शुभ माना जाता है। कई बार नाम के आधार पर ही वर-वधू का विवाह निश्चित कर दिया जाता है। प्राचीन काल में प्रचलित 16 संस्कारों में से जिन कुछ संस्कारों को आज भी प्रयोग में लाया जाता है। उनमें नामकरण संस्कार एक है। इस संस्कार में बालक का नाम चन्द्र राशि के नक्षत्र के वर्ण के आधार पर किया जाता है।

ज्योतिष में विश्वास रखने वाले सभी व्यक्तियों के लिये चन्द्र राशि आज के जीवन का अभिन्न अंग बन गई है। जो नामकरण संस्कार से लेकर जीवन भी किसी न किसी रूप में उसके साथ रहती है। फिर वह चाहे घर से निकलने से पहले पढा जाने वाला राशिफल ही क्यों न हों.

 बाहरी कड़ियाँ 
अपनी चन्द्रराशि ज्ञात करें

श्रेणी:ज्योतिष
लग्न भाव

लग्न भाव को प्रथम भाव भी बोला जाता है| यह भाव कुण्ड्ली में सबसे ऊपर मध्य स्थित होता है| यही से कुण्डली के भावों की गणना आरम्भ होती है| ये भाव क्रमश: प्रथम भाव, द्वितीय भाव, तृ्तीय भाव, चतुर्थ भाव, पंचम भाव, षष्ट भाव, सप्तम भाव, अष्टम भाव, नवम भाव, दशम भाव, एकादश भाव, द्वादश भाव है| इसमें अगर बालक के जन्म के समय पूर्वी क्षितिज में कन्या लग्न हो तो कुण्डली कन्या लग्न की कहलाती है| 

श्रेणी:ज्योतिष
लग्न-राशि

जिस राशि का उदय बालक के जन्म के समय पूर्वी क्षितिज में हो रहा होता, वही राशि लग्न - राशि होती है| ज्योतिष शास्त्र में मेष वृषभ मिथुन कर्क सिंह कन्या तुला वृश्चिक धनु मकर कुम्भ मीन कुल 12 राशियां है| 
इन राशियों में से जो भी राशि [[लग्न भाव[[ में आती है| उस राशि के कारकतत्व व्यक्ति के स्वभाव में आते है| जन्म समय में अनिश्चितता की स्थिति होने पर व्यक्ति के स्वभाव की लग्न राशि से तुलना की जा सकती है|

श्रेणी:ज्योतिष
रितुपर्णा सेनगुप्ता

रितुपर्णा सेन सेनगुप्ता ( जन्म- 7 नवम्बर 1971) भारत में पिछले दशक से बंग्ला सिनेमा की प्रमुख अभिनेत्री हैं 

और वर्तमान में समीक्षकों द्वारा सराही गई हिन्दी फिल्मों में भूमिका निभा रही हैं।

 प्रारंभिक जीवन और शिक्षा 
सेनगुप्ता का जन्म 7 नवम्बर 1971 में कलकत्ता में हुआ था। वह बचपन से ही कला में सक्रिय थीं और चित्रांगशु नामक चित्रकारी विद्यालय में चित्रकारी, नृत्य, गायन और हस्तशिल्प की शिक्षा लेती थीं। उन्होंने माउंट कार्मेल स्कूल में अपनी स्कूली शिक्षा प्राप्त की और बाद में लेडी ब्रेबॉर्न कॉलेज में इतिहास से स्नातक की उपाधि हासिल की। उन्होंने कलकत्ता विश्वविद्यालय से कला में स्नातकोत्तर का अध्ययन शुरू किया लेकिन अभिनेत्री के रूप में अपने कैरिअर पर ध्यान देने के लिए उन्हें अपनी पढ़ाई को बाधित करना पड़ा.

 निजी जीवन 
सेनगुप्ता ने अपने बचपन के साथी संजय चक्रवर्ती से कोलकाता में 13 दिसम्बर 1999 में शादी की जो कि मोबीएप्स के संस्थापक और सीईओ हैं। वे थलासेमिया से पीड़ित बच्चों के कल्याण में सक्रिय रूप से शामिल हैं। उन्हें आउटडोर खेल भी पसंद है और समय बिताने के लिए बैडमिंटन भी खेलती हैं।

 पुरस्कार और सम्मान 
 1995: भारत निर्माण पुरस्कार
 1996: कलाकार 
 1996: लॉ सोसायटी ऑफ कलकता द्वारा काजी नजरूल इस्लाम बर्थ सेन्टेनरी पुरस्कार
 1997:
 1998: दहन के लिए सिल्वर लोटस सर्वश्रेष्ठ अभिनेत्री, (सहायक कलाकार इंद्राणी हलदर के साथ साझा), 42वां नेशनल फिल्म फेस्टिवल ऑफ इंडिया
 2000: दहन के लिए आनंदलोक उजाला सर्वश्रेष्ठ अभिनेत्री
 2000: अत्तिया सजन के लिए आनंदलोक उजाला सर्वश्रेष्ठ अभिनेत्री 
 2004: बीएफजेए (BFJA) - सर्वश्रेष्ठ अभिनेत्री का पुरस्कार आलो (2004)
 2006: बीएफजेए - सर्वश्रेष्ठ अभिनेत्री का पुरस्कार द्वितीय बसंत (2006)

 अभिनय श्रेय 
 दिल तो बच्चा है जी (2010)
 बम बम बोले (2010)
 फुटपाथ (2010)
 मैं ओसामा (2010)
 मित्तल वर्सेस मित्तल (2010)
 डु नोट डिस्टर्ब (2009)
 Gauri: The Unborn (2007)
 अनुरानन (2006)
 तपस्या (2006)
 मैं, मेरी पत्नी और वो (2005) 
 यूएनएनएस (2005)
 निशिजपोन (2005)
 उत्सब (2000)
 परोमितार ऐक दिन (2000)
 आक्रोश (1998)
 दहन (1997) ....... विजेता, सर्वश्रेष्ठ अभिनेत्री का पुरस्कार
 मोहिनी (1995)
 परिचय 
 भाग्य देबता 

 नोट 

 बाहरी कड़ियाँ 
 रितुपर्णा सेनगुप्ता ऑफिशिएल साइट
 ब्रिफ बायोग्राफी/फिल्मोग्राफी, वन इंटरव्यू एट Calcuttaweb.com 
 
 इंटरव्यू, 1999 Rediff.com पर

श्रेणी:1971 में जन्मे लोग
श्रेणी:जीवित लोग
श्रेणी:कोलकाता से लोग
श्रेणी:भारतीय फिल्म के अभिनेता
श्रेणी:बंगाली फिल्म कलाकार
श्रेणी:हिन्दी फिल्म के अभिनेता
श्रेणी:बीएफजेए पुरस्कार विजेता
श्रेणी:श्रेष्ठ अभिनेत्री के लिए राष्ट्रीय फ़िल्म पुरस्कार विजेता
श्रेणी:लेडी ब्रेबॉर्न कॉलेज, कोलकाता की पूर्व छात्रा
श्रेणी:कलकत्ता विश्वविद्यालय की पूर्व छात्रा
इंडिया हाउस

thumb|right|250px|इंडिया हाउस हाइगेट लन्दन
इण्डिया हाउस १९०५ से १९१० के दौरान लन्दन में स्थित एक अनौपचारिक भारतीय राष्ट्रवादी संस्था थी। इसकी स्थापना ब्रिटेन के भारतीय छात्रों में राष्ट्रवादी विचारों का प्रचार करने हेतु श्यामजी कृष्ण वर्मा के संरक्षण में हाइगेट, उत्तरी लन्दन के एक छात्र निवास में की गयी थी।
 इतिहास 
right|thumb|250px|क्रान्तिकारी श्यामजी कृष्ण वर्मा (इण्डिया हाउस के संस्थापक)
श्यामजी कृष्ण वर्मा ने 1888 में राजस्थान के अजमेर में वकालत के साथ स्वराज के लिये काम करना शुरू कर दिया था। बाद में रतलाम रियासत में वे दीवान नियुक्त हो गये। मध्यप्रदेश के रतलाम, राजस्थान के उदयपुर और गुजरात के जूनागढ़ में काफी लम्बे समय तक दीवान रहने के उपरान्त जब उन्होंने यह अनुभव किया कि ये राजे-महाराजे अंग्रेजों के खिलाफ़ कुछ नहीं करेंगे तो वे इंग्लैण्ड चले गये और अंग्रेजों की नाक के नीचे लन्दन में हाईगेट के पास एक तिमंजिला भवन खरीद लिया जो किसी पुराने रईस ने आर्थिक तंगी के कारण बेच दिया था।

इस भवन का नाम उन्होंने इण्डिया हाउस रखा और उसमें रहने वाले भारतीय छात्रों को छात्रवृत्ति देकर लन्दन में उनकी शिक्षा का व्यवस्था की।

 इण्डिया हाउस की अनुकृति भारत में
श्यामजी कृष्ण वर्मा व उनकी पत्नी भानुमती के निधन के पश्चात उन दोनों की अस्थियों को जिनेवा की सेण्ट जॉर्ज सीमेट्री में सुरक्षित रख दिया गया था। भारत की स्वतन्त्रता के 55 वर्ष बाद सन २००३ में गुजरात के मुख्यमन्त्री नरेन्द्र मोदी ने स्विट्ज़रलैण्ड की सरकार से अनुरोध करके जिनेवा से उन अस्थियों को भारत मँगवाया और श्यामजी के जन्म-स्थान माण्डवी में क्रान्ति-तीर्थ बनाकर उन्हें समुचित संरक्षण प्रदान किया।

क्रान्ति-तीर्थ के परिसर में इण्डिया हाउस की हू-ब-हू अनुकृति बनाकर उसमें क्रान्तिकारियों के चित्र व साहित्य भी रखा गया है। कच्छ जाने वाले सभी देशी विदेशी पर्यटकों के लिये माण्डवी का क्रान्ति-तीर्थ एक उल्लेखनीय पर्यटन स्थल बन चुका है। इसे देखने दूर-दूर से पर्यटक गुजरात आते हैं।श्यामजीकृष्ण वर्मा स्मृतिकक्ष  अभिगमन तिथि: 11 फरबरी 2014

 सन्दर्भ 

 इन्हें भी देखें
 श्यामजी कृष्ण वर्मा
 नरेन्द्र मोदी
 बाहरी कड़ियाँ 
 क्रान्ति-तीर्थ: श्यामजी कृष्ण वर्मा मेमोरियल, माण्डवी (गुजरात) - विस्तृत वेबसाइट देखें 
 He built India House in London - ई-पेपर टाइम्स ऑफ इण्डिया डॉट कॉम (अभिगमन तिथि: १२ फरबरी २०१४) 

श्रेणी:इतिहास
श्रेणी:भारतीय स्वतन्त्रता संग्राम
हिन्दू कौन है?

हिन्दू कौन है? (Who is a Hindu?) :en:Koenraad Elst द्वारा लिखित एक पुस्तक है जो कि :en:Voice of India द्वारा २००१ में प्रकाशित की गयी।

पुस्तक के पहले भाग में, Elst "हिन्दू" शब्द की परिभाषा देने की कोशिश करते हैं, यद्यपि वह लिखते हैं कि, "there is no simple solution for the complex question, “Who is a Hindu?”"। वह हिन्दुत्व की तुलन monotheistic creeds से भी करते हैं।

इसके पश्चात पुस्तक में चर्चा की गयी है कि क्या हिन्दू सुधारवादियों, बौद्धों, जैनों या सिक्खों को हिन्दू माना जा सकता है। पुस्तक में अन्य विषयों में जाति प्रथा तथा हिन्दुत्व आदि शामिल हैं।

इन्हें भी देखें
हिन्दुत्व: हिन्दू कौन है?

बाहरी कड़ियाँ
 Who is a Hindu? पुस्तक का ऑनलाइन पाठ्य
 What is Hinduism?

श्रेणी:२००१ की पुस्तकें
श्रेणी:हिन्दू साहित्य
लेजर-निर्देशित बम

right|thumb|250px|बोल्ट-११७ नामक लेजर-निर्देशित बम

लेजर-निर्देशित बम (laser-guided bomb / LGB) अतिशुद्धता से लक्ष्य को भेदने वाला बम है। अपने लक्ष्य पर वार करने के लिये यह लेजर प्रकाश की सहायता लेता है। 
वैसे लेजर बम सबसे पहले अमेरिका ने 1960 में ही विकसित कर लिया था। इसके बाद इस तकनीक को सोवियत संघ, फ्रांस और ब्रिटेन ने भी विकसित किया।

इस तकनीक में पहले लक्ष्य पर लेजर डाला जाता है जो परावर्तित होकर बम में लगे तंत्र ‘सीकर’ के पास आता है। इससे लक्ष्य की सही दिशा निर्धारित होती है। और लक्ष्य को सटीक भेदने में सहायता मिलती है।
 बाहरी कड़ियाँ 
 भारत ने भी विकसित की लेजर बम तकनीक  (तरकश)
 देश के पहले लेजर बम की तकनीक विकसित (दैनिक भास्कर)

श्रेणी:बम
श्रेणी:आयुध
राष्ट्रीय हरित न्यायाधिकरण (भारत)

भारत राष्ट्रीय हरित न्याया व्यवस्था शुरू कर दुनिया में ऐसा तीसरा देश बन गया है, जहाँ पर्यावरण मामलों की सुनवाई के लिए विशेष अदालतें चलती हैं।

उच्चतम न्यायालय के पूर्व न्यायाधीश लोकेश्वरसिंह पंता(वर्तमान अध्यक्ष आदर्श कुमार गोयल) को न्यायाधिकरण का पहला अध्यक्ष बनाया गया है,और उन्होंने पदभार संभाल लिया है। इस न्यायाधिकरण की चार क्षेत्रीय पीठ होंगी।

न्यायाधिकरण के अस्तित्व में आने के साथ राष्ट्रीय पर्यावरण अपीली प्राधिकार अस्तित्व में नहीं रह जाएगा तथा उसके समक्ष के सारे मामले नए संस्था को स्थानांतरित कर दिया गया है।

इस न्यायाधिकरण की स्थापना राष्ट्रीय हरित न्यायाधिकरण कानून के तहत किया गया है जिस कानून को इस वर्ष के आरंभ में संसद के द्वारा पारित किया गया था।

भारत से पहले ऑस्ट्रेलिया और न्यूजीलैंड ही केवल दो देश हैं, जिनके पास पर्यावरण संबंधी मसलों के निपटारे के लिए विशेष अदालत है। पिछले वर्ष अप्रैल में उच्चतम न्यायालय के न्यायाधीश के पद से अवकाश ग्रहण करने वाले पंता ने कहा कि उन्हें जो जिम्मेदारी सौंपी गई है, उसे पूरा करने की कोशिश करने का उनका प्रयास होगा।

इस न्यायाधिकरण में 20 सदस्य होंगे जिसमें 10 न्यायापालिका क्षेत्र के और 10 सदस्य पर्यावरण के विभिन्न क्षेत्रों के विशेषज्ञ होंगे। (भाषा) Vartman me eska adyaksh Adarsh Kumar goyal hai

इन्हें भी देखें
राष्ट्रीय हरित प्राधिकरण अधिनियम, 2010

 बाहरी कड़ियाँ 
 राष्ट्रीय हरित न्यायाधिकरण
 भारत में हरित न्यायाधिकरण शुरू (वेबदुनिया)
 भोपाल में बनेगा हरित न्यायाधिकरण (दैनिक भास्कर)

श्रेणी:विधि
श्रेणी:पर्यावरण
कराची परिपत्र रेल

कराची परिपत्र रेल (KCR) जो पाकिस्तान की सरकार ने 4 सितम्बर 2009 को कराची, सिंध, पाकिस्तान के नगर के लिए अनुमोदित किया गया था एक मास रैपिड ट्रांजिट सिस्टम (एमआरटीएस) है। 1.53 अरब डॉलर KCR परियोजना के अंत में मंजूरी दे दी विचाराधीन 1976 के बाद से किया गया था। विभिन्न कारणों के लिए इस परियोजना के एक लंबे समय के लिए पकड़ पर रखा गया है। 2002 में सरकार के सिंध
इंजीनियरिंग कंसल्टेंट्स इंटरनेशनल (ECIL) नियुक्त किया है, इस परियोजना 
को पुनर्जीवित करने के लिए एक परियोजना तैयार करने के लिए एक सलाहकार फर्म 
काम। अध्ययन व्यावहारिक कार्यान्वयन योजना परिपत्र रेलवे के revitalization के लिए नामित किया गया था। ECIL इस परियोजना के लिए एक दो-चरण लागू करने का प्रस्ताव किया है। प्रस्तावित KCR कई शहर के औद्योगिक और वाणिज्यिक जिलों में से कनेक्ट होता है। 

पाकिस्तान रेल निगम, सिंध में ६० प्रतिशत हिस्सा होगा सरकार २५ प्रतिशत और शहर कराची के जिला सरकार १५ प्रतिशत। 

 संचालन रूट 
RouteDistance (km)No. of StationsName of StationsMalir Cantt.-Karachi City-Malir Cantt.29 11Malir Cantt. Station, Model Colony,Malir ColonyAirport,Drigh Colony,Drigh RoadDeparture Yard,Chanesar Halt, Cantt. StationDCOS Halt, Karachi City Station Landhi-Karachi City-Landhi29 11Landhi Station,Malir City, Malir ColonyAirport, Drigh Colony, Drigh RoadDeparture Yard, Chanesar Halt, Cantt. StationDCOS Halt, Karachi City Station Karachi City-Dhabeji-Karachi City51.1 18Dhabeji Station, Gaddar, Marshaling YardMarshaling Yard Halt, Bilal Nala, Bin QasimJumma Goth, Landhi, Malir CityMalir Colony, Airport, Drigh ColonyDrigh Road, Departure Yard, Chanesar HaltCantt. Station, DCOS Halt, Karachi City Station 

 भी देखते हैं। 
 कराची Cantt. स्टेशन 
जन रैपिड ट्रांजिट 
पाकिस्तान रेल 
कराची tramway 
पाकिस्तान में परिवहन 

 बाहरी लिंक। 
 कराची परिपत्र रेल प्रणाली स्वीकृत संघीय सरकार ने 4 सितम्बर 2009 से: Moid अंसारी द्वारा अनुच्छेद 
 [https://web.archive.org/web/20110719013442/http://www.app.com.pk/en_/index.php?option=com_content&task=view&id=37165&Itemid=2 कराची परिपत्र रेल प्रणाली 2011 - एपीपी से पुनर्जीवित किया जा करने के 
लिए] 
 KUTS के लिए exietence सेकंड - एपीपी के साथ अपना पंजीकरण के बाद आया 
 जन पारगमन पहेली 
 कराची परिपत्र रेलवे के पुनरुद्धार: विश्लेषण 
 [पाकिस्तान रेलवे चर्चा समूह याहू पर https://web.archive.org/web/20110430211911/http://groups.yahoo.com/group/pakistanrailways/] याहू पर पाकिस्तान रेलवे चर्चा समूह] 
 अदनान जफर द्वारा KCR के बारे में एक वेब साइट 

 
KCR गूगल मैप्स पर अनुमानित

 सन्दर्भ 

श्रेणी:Karachi District
श्रेणी:Rapid transit in Pakistan
श्रेणी:Transport in Karachi
श्रेणी:Rail transport in Pakistan
श्रेणी:Metros in Pakistan
श्रेणी:Proposed public transport in Pakistan
कोलसाट अंतरीप

कोलसाट अंतरीप या कोलज़ाट अंतरीप (रूसी: Мыс Кользат), रूस की फ्रांज जोसेफ भूमि के ग्राहम बेल द्वीप, के पूर्वी किनारे पर स्थित एक अंतरीप है। यह फ्रांज जोसेफ द्वीपसमूह की सबसे पूर्वी सीमा भी है।
 
यह 81°14′N, 65°10′E, के निर्देशांकों पर स्थित है। यह स्थान इसलिए महत्वपूर्ण है क्योंकि यह कारा सागर के पश्चिमोत्तरतम किनारे का निर्धारण करता है। आर्कटिक महासागर के स्थायी ध्रुवीय बर्फ क्षेत्र के करीब होने के कारण, कोलसाट अंतरीप वर्ष भर बर्फ से जमा रहता है।
 सन्दर्भ 
 Zubov, N.N. (July 1933). The Circumnavigation of Franz Josef Land. Geographical Review. 2(3).

श्रेणी:रूस का भूगोल
तैमिर प्रायद्वीप

thumb|300px|रूस के उत्तरध्रुवीय क्षेत्र का मानचित्र 
thumb|तैमिर प्रायद्वीप की अवस्थिति
तैमिर प्रायद्वीप (रूसी: Полуостров Таймыр, Таймырский полуостров), साइबेरिया में एक प्रायद्वीप है, जो यूरेशिया और एशिया की मुख्य भूमि के उत्तरी भागों की रचना करता है। यह रूस के क्रस्नोयार्स्क क्राय, में कारा सागर की येनिसी खाड़ी और लाप्टेव सागर की खटांगा खाड़ी के बीच स्थित है।

तैमिर झील और बिरांगा पर्वत, इस विशाल तैमिर प्रायद्वीप पर स्थित हैं। यूरेशियाई महाद्वीप का सबसे उत्तरी सिरा चेल्युस्किन अंतरीप, तैमिर प्रायद्वीप के उत्तरी छोर पर स्थित है।

 सन्दर्भ 

श्रेणी:क्रस्नोयार्स्क क्राय
श्रेणी:रूस
श्रेणी:रूस के प्रायद्वीप
श्रेणी:प्रायद्वीप
जन्म नक्षत्र

जन्म के समय चन्द्र जिस नक्षत्र में स्थित होता है, वही नक्षत्र जन्म नक्षत्र कहलाता है।

जन्म चन्द्र के भोंगाश को 13 अंश 20 मिनट से भाग किया जाता है। इसके बाद इसमें 1 संख्या जोड़ी जाती है। इस प्रकार जो संख्या सामने आती है। उसी संख्या का नक्षत्र व्यक्ति का जन्म नक्षत्र होता है।

श्रेणी:ज्योतिष
फ़्रांज़ योसेफ़ द्वीपसमूह

फ़्रांज़ योसेफ़ भूमि या फ़्रांज़ योसेफ़ द्वीपसमूह (रूसी: Земля Франца-Иосифа, ज़ेमल्या फ़्रांत्स्का-योसिफ़ा), रूस के सुदूर उत्तर में स्थित एक द्वीपसमूह है। यह आर्कटिक महासागर में नोवाया ज़ेमल्या के उत्तर और स्वालबार्ड के पूर्व में स्थित है और अर्खांगेल्स्क ओब्लास्ट के प्रशासन के अधीन आता है। फ़्रांज़ योसेफ़ भूमि के 191 बर्फ से ढके द्वीपों का कुल क्षेत्रफल 16134 किमी² (6,229 मील²) है। यहां की कोई मूल निवासी जनसंख्या नहीं है, लेकिन रूसियों द्वारा कई बस्तियों का निर्माण किया गया है। इन बस्तियों के नागरिक भोजन के लिए पूरी तरह से वालरस और सील के मांस पर निर्भर हैं।

80.0° और 81.9° अक्षांशों के बीच स्थित यह यूरेशिया का सबसे उत्तरी द्वीपसमूह है और इसका भी सबसे उत्तरी बिंदु रुडोल्फ द्वीप पर स्थित फ्लिजेली अंतरीप है। द्वीपसमूह की उत्तरी ध्रुव से दूरी केवल 900 से 1110 किमी (560-690 क़ानूनी मील) है और इसका सबसे उत्तरी द्वीप कनाडा के एलिसमेयर द्वीप और ग्रीनलैंड को छोड़कर विश्व के अन्य किसी भी द्वीप की तुलना में उत्तरी ध्रुव के सबसे नज़दीक हैं।
 
संभवतः यह द्वीपसमूह सबसे पहले नार्वे के सील शिकारियों निल्स फ्रेडरिक रॉनबेक और ऐडीयार्वी द्वारा 1865 में खोजा गया था और प्राप्त अभिलेखों के अनुसार, वो स्वालबार्ड से पूर्व की ओर रवाना हुए और अंतत: एक नयी भूमि तक पहुँच गये। इसका कोई दर्ज इतिहास नहीं है कि वो इन टापुओं पर उतरे थे या नहीं, जल्दी ही लोग इन नए द्वीपों को भूल गए।

इन द्वीपों की आधिकारिक खोज 1873 में ध्रुवीय अंवेषक, जूलियस वॉन पेयर और कार्ल वेप्रेक्ट के नेतृत्व वाले ऑस्ट्रिया-हंगरी उत्तरी ध्रुव अभियान द्वारा की गयी। ऑस्ट्रिया–हंगरी के सम्राट फ़्रांज़ योसेफ़ प्रथम के सम्मान में इस द्वीपसमूह को उनके नाम पर ही फ़्रांज़ योसेफ़ नाम दिया गया। चूँकि इस अभियान के प्रायोजक आधिकारिक ना होकर निजी थे, इसलिए यह द्वीपसमूह कभी भी ऑस्ट्रिया का हिस्सा नहीं बन सके।

1926 में इस द्वीपसमूह का नियंत्रण सोवियत संघ ने अपने हाथों में ले लिया और कुछ व्यक्तियों को अनुसंधान और सैन्य उद्देश्यों के लिए यहाँ पर बसाया गया। सिर्फ गर्मी के कुछ हफ्तों में ही यहां जहाज से पहुंचा जा सकता है। 
 सन्दर्भ 

 बाहरी कड़ियां 

श्रेणी:सोवियत संघ के द्वीप
श्रेणी:रूस के द्वीप
श्रेणी:आर्कटिक महासागर के द्वीपसमूह
बेरिंट सागर

thumb|250px|बेरिंट सागर की अवस्थिति

बेरिंट सागर (अंग्रेजी: Barents Sea, नार्वेजियाई: Barentshavet, रूसी: море Баренцево), आर्कटिक महासागर का एक भाग है, तथा नार्वे और रूस के उत्तर में स्थित है।World Wildlife Fund, 2008. मध्य युग में इसे मरमन सागर के नाम से जाना जाता था, सागर का वर्तमान नाम डच नाविक विलेम बेरिंट के नाम पर रखा गया है। इस सागर की औसत गहराई 230 मी और अधिकतम गहराई 450 मी है। नोवाया ज़ेमल्या बेरिंट सागर को कारा सागर से पृथक करती है। बेरिंट सागर क्षेत्र में जीवाश्म ईंधन ऊर्जा संसाधन प्रचुर मात्रा में उपलब्ध हैं।O. G. Austvik, 2006.

 इन्हें भी देखें 
 श्वेत सागर

 सन्दर्भ 

 बाहरी कड़ियाँ 

श्रेणी:रूस के सागर
श्रेणी:आर्कटिक महासागर के सागर
श्रेणी:सागर
वालरस

वालरस (Odobenus rosmarus), एक विशाल मीनपक्षी समुद्री स्तनपायी है जो आर्कटिक महासागर और उत्तरी गोलार्ध के उप आर्कटिक समुद्रों में असंतत परिध्रुवी वितरण के साथ पाया जाता है। वालरस ओडोबेनाइडी (Odobenidae) कुल और ओडोबेनस (Odobenus) वंश की एक मात्र जीवित प्रजाति है। इसका विभाजन तीन उपप्रजातियों; अन्ध महासागर में पायी जाने वाली अन्ध महासागरीय वालरस (O. rosmarus rosmarus); प्रशांत महासागर में पायी जाने वाली प्रशांत वालरस (O. rosmarus divergens) और लाप्टेव सागर में रहने वाली लाप्टेव वालरस (O. rosmarus laptevi) में किया जाता है।

वालरस की विशेषताओं में इसके खाँग, मूंछे और विशाल शरीर है। एक वयस्क नर प्रशांत वालरस का भार 2000 किलोग्राम (£ 4400) से ऊपर हो सकता है और युक्तांगुलित जीवों में इनसे बड़ा आकार गज सीलों की सिर्फ दो प्रजातियों का है। यह मुख्य रूप से उथले उपतटी समुद्री हिस्सों में निवास करते हैं और अपने जीवन का एक महत्वपूर्ण भाग बर्फ़ीले समुद्र में भोजन की तलाश में गुजारते हैं। अपेक्षाकृत दीर्घ जीवी वालरस एक सामाजिक प्राणी है और आर्कटिक समुद्री पारिस्थितिकी तंत्र की यह सबसे महत्वपूर्ण कड़ी है।
 
वालरस आर्कटिक के मूल निवासियों के जीवन का आधार है और यह लोग इसका शिकार मुख्यत: इसके मांस, वसा, त्वचा, दाँत और हड्डी के लिए करते हैं। 19 वीं और 20 वीं शताब्दियों में, वालरस का शिकार इसके खाँग और तिमिवसा (चर्बी) के लिए बड़े पैमाने पर किया गया जिसके कारण इनकी संख्या में अभूतपूर्व कमी दर्ज की गयी, हालाँकि अब इसकी संख्या में वृद्धि दर्ज की गयी है पर अन्ध महासागर और लाप्टेव सागर की वालरसों की संख्या अभी भी इनकी ऐतिहासिक संख्या से काफी कम है।
 सन्दर्भ
खाँग

thumb|right|100px|वालरस
thumb|right|100px|जंगली सुअर
thumb|right|100px|हाथी

खाँग या नेस आमतौर पर कुछ स्तनधारी जीवों मुंह बाहर निकले हुए असामान्य रूप से लंबे दांत होते हैं। वालरस और जंगली सुअर जैसे प्राणियों में यह बढ़े हुए रदनक दंत और, हाथी और नारव्हाल के मामले में यह बढ़े हुए कृंतक दंत होते हैं।

खाँग आम तौर पर और घुमावदार हैं ओर नुकीले होते है, हालांकि नारव्हाल का एकमात्र खाँग सीधा होता है और इसकी संरचना सर्पिल होती है। हाथियों के मामले में खाँग को हाथी दाँत या गजदंत कहा जाता है और यह दूसरा कृंतक होते हैं।

 सन्दर्भ 

 बाहरी कड़ियाँ 

श्रेणी:प्राणी शारीरिकी
श्रेणी:दाँत
श्रेणी:पशु उत्पाद
श्रेणी:शिकार

pt:Elefante#Presas
राष्ट्रीय शर्करा संस्थान

thumb|Sugar plant dsc09052

राष्ट्रीय शर्करा संस्थान () भारत सरकार का शर्करा से संबन्धित अनुसंधान का संस्थान है। यह उत्तर प्रदेश के कानपुर में स्थित है।

इतिहास
भारत सरकार द्वारा 1920 में नियुक्त, भारतीय शर्करा समिति ने सर्वप्रथम यह सिफारिश की थी कि शर्करा प्रौद्योगिकी में अनुसंधान के लिये एक अखिल भारतीय संस्थान की स्थापना की जाए। 1928 में कृषि में रॉयल आयोग और 1930 में टैरिफ बोर्ड ने भी एक केंद्रीय शर्करा अनुसंधान संस्थान की आश्यकता पर बल दिया था। तदनुसार भारत सरकार ने हरकोर्ट बटलर प्रौद्योगिकी संस्थान (एच.बी.टी.आई) कानपुर के शर्करा अनुभाग का अधिग्रहण करके अक्तूबर 1936 में कानपुर में शर्करा प्रौद्योगिकी के इंपीरियल संस्थान की स्थापना की। यों तो शर्करा प्रौद्योगिकी के इम्पीरियल संस्थान का प्रशासनिक नियंन्त्रण इंपीरियल कृषि अनुसंधान की इंपीरियल परिषद के अधीन रखा गया था। किन्तु वह एच बी टी आई के भवन में ही कार्य करता रहा। 1944 में भारतीय केन्द्रीय गन्ना समिति को सौप दिय गया।

भारत क स्वाधीन होने पर संस्थान का नाम बदल कर भारतीय शर्करा प्रौद्योगिकी संस्थान (आई.आई.एस.टी.) रख दिया गया। उद्योग (विकास और विनियम ) अधिनियम 1951 क उपबंधो क अधीन शर्करा उद्योग की विकास परिषद् के बनने पर भारतीय केंद्रीय गन्ना समिति के कार्यो को कम कर दिया गया और पहली जनवरी, 1954 को संस्थान का प्रशासनिक नियंत्रण भारत सरकार क तत्कालीन खाद्य और कृषि मंत्रालय को सौप दिया गया। अप्रैल , 1957 में इस संस्थान का नाम पुनः बदल कर राष्ट्रीय शर्करा संस्थान (एन . एस . आई ) कर दिया गया। 1963 में यह संस्थान एच. बी. टी. आई. से हटा कर कल्याणपुर स्थित अपने वर्तमान परिसर में आ गया।

मुख्य कार्य
 शर्करा रसायन शास्त्र, शर्करा प्रौद्योगिकी, शर्करा अभियांत्रिकी तथा समवर्गी क्षेत्रों की सभी शाखाओं में तकनीकी शिक्षा और अनुसन्धान में प्रशिक्षण प्रदान करना तथा अनुसन्धान का प्रबंध करना। 
 निम्नलिखित पर अनुसन्धान करना-
 शर्करा प्रौद्योगिकी, शर्करा और गन्ना रसायन शास्त्र तथा शर्करा अभियांत्रिकी से संबंधित समस्याओं पर सामान्य रूप से तथा शर्करा कारखानों की समस्याओं पर विशेष रूप से, और
 शर्करा उद्योगों के उप-उत्पादों के उपयोग पर, और
 शर्करा कारखानों को इस दृष्टि से तकनीकी सलाह और सहायता देना की वे अपनी कार्यकुशलता बढ़ा सकें था उनकी दैनन्दिन समस्याओं में सहायता और मार्गदर्शन करना। शर्करा और समवर्गी उद्योगों से सम्बंधित मामलो में केंद्र तथा राज्य सरकारों को भी सहयता प्रदान करना। 
 
 इन्हें भी देखें 
 गन्ना
 भारतीय गन्ना अनुसंधान संस्थान

 बाहरी कड़ियाँ 
 राष्ट्रीय शर्करा संस्था, कानपुर का जालघर
 उ0प्र0 गन्ना शोध परिषद
 NSI Official Website
 NSI Administration Website
 NSI Course of Study Website
 University Website
 HBTI Kanpur Website

श्रेणी:भारत सरकार के संस्थान
श्रेणी:अनुसंधान संस्थान
श्रेणी:उत्तर प्रदेश
कारा जलडमरूमध्य

thumb|right|250px|कारा जलडमरूमध्य को दर्शाता मानचित्र

कारा जलडमरूमध्य, (रूसी: Пролив Карские Ворота; प्रोलिव कार्स्किये वोरोटा) नोवाया ज़ेमल्या के दक्षिणी छोर और वाइगाच द्वीप के उत्तरी सिरे के बीच एक 56 किमी (35 मील) चौड़ा जलांतराल है। यह जलडमरूमध्य रूस के उत्तर में कारा सागर को बेरिंट सागर से जोड़ता है।

उत्तरी सागर मार्ग के प्रारंभिक अन्वेषण के दौरान कारा जलडमरूमध्य एक महत्वपूर्ण जलमार्ग था।
 सन्दर्भ 

श्रेणी:जलडमरूमध्य
वाइगाच द्वीप

वाइगाच (रूसी: Вайгач), आर्कटिक महासागर में एक द्वीप है जो, पेचोरा सागर और कारा सागर के बीच स्थित है।

वाइगाच द्वीप को मुख्य भूमि के भाग यूगोर्स्की प्रायद्वीप से यूगोर्स्की जलडमरूमध्य और नोवाया ज़ेमल्या से कारा जलडमरूमध्य पृथक करते हैं। यह द्वीप रूस के अर्खांगेल्स्क ओब्लास्ट के नेनेट स्वायत्त ऑक्रग का एक हिस्सा है।
 सन्दर्भ 
 
 बाहरी कड़ियाँ
मितौली

उत्तर भारत के खीरी जनपद में मौजूद यह गांव कभी हिन्दुस्तान के प्रथम स्वतन्त्रता आन्दोलन से पूरी दुनिया में चर्च्हित हुआ, कभी महुआ और ढाक के वृक्षों से घिरा यह क्षेत्र अब गन्ना उत्पादन के क्षेत्र में अग्रणी हैं, यहां विकास खण्ड, थाना व सामुदायिक स्वास्थ्य केन्द्र के अतिरिक्त विभिन्न शिक्षिक संस्थान स्थित हैं

 सन्दर्भ 
 एक सड़क जिसके नाम से गाफ़िल है खीरी के लोग- SH-21
 लछमनिया तोप
पेचोरा सागर

thumb|300px|right|पेचोरा सागर की अवस्थिति

पेचोरा सागर (रूसी: море Печорское, या मोर पेचोर्स्कोये), जो कि बेरिंट सागर का दक्षिणपूर्वी भाग है, रूस के उत्तर पश्चिम में स्थित एक समुद्र है। इस सागर की पश्चिमी सीमा कोल्गुयेव द्वीप, पूर्वी सीमा वाइगाच द्वीप और यूगोर्स्की प्रायद्वीप के पश्चिमी तट और उत्तरी सीमा नोवाया ज़ेमल्या के दक्षिणी छोर से निर्धारित होती है।

पेचोरा सागर काफी उथला है और इसकी औसत गहराई केवल 6 मी है, सागर का सबसे गहरा स्थान भी सिर्फ 210 मी गहरा है। समुद्र के दक्षिणी भाग में पूर्व की ओर बहने वाली कोल्गुयेव धारा बहती है। सागर तट के निकट स्थित द्वीपों में डॉल्गी द्वीप सबसे बड़ा है। पेचोरा सागर नवम्बर से जून तक तैरती बर्फ के द्वारा अवरुद्ध रहता है। समुद्र में विसर्जित होने वाली प्रमुख नदी पेचोरा है।
 सन्दर्भ 
 
 बाहरी कड़ियाँ 

श्रेणी:रूस के सागर
श्रेणी:आर्कटिक महासागर के सागर
श्रेणी:सागर
जूलियन असांजे

जूलियन पॉल असांज (जन्म: ३ जुलाई १९७१), विकिलीक्स के संस्थापक हैं। विकिलीक्स पर काम करने से पहले वे एक कंप्यूटर प्रोग्रामर और हैकर थे। विकिलीक्स पर उनके किये कार्यों के लिए २००८ में उन्हें इकॉनोमिस्ट फ्रीडम ऑफ़ एक्सप्रेशन अवार्ड और २०१० में सेम एडम्स अवार्ड प्रदान किया गया। उन्होने इराक युद्ध से जुड़े लगभग चार लाख दस्तावेज़ अपनी वेबसाइट पर जारी किए थे जिसमें अमेरिका, इंग्लैंड एवं नाटो की सेनाओं के गंभीर युद्ध अपराध करने के अकाट्य प्रमाण मौजूद थे।

अमेरिका के राष्ट्रपति बराक ओबामा तक ने उन्हें इसके ख़िलाफ़ चेतावनी दी थी। इसके पश्चात गिरफ्तारी के डर से उन्हें छिप-छिप कर जीवन बिताना पड़ा।

एक साक्षात्कार में असांजे ने कहा कि वह झूठे नामों से होटलों में रह रहे हैं, अपने बालों को दूसरे रंगों में रंग रहे हैं और क्रेडिट कार्ड के स्थान पर नकद राशि का उपयोग कर रहे हैं। इसके लिए अक्सर उन्हें अपने दोस्तों से पैसे उधार लेने पड़ते हैं।

३० नवम्बर २०१० को अंतरराष्ट्रीय लोक अभियोजन अधिकारी ने असांजे के ख़िलाफ़ रेड कॉर्नर नोटिस जारी किया, उनके खिलाफ यौन अपराधों का मुकदमा दर्ज किया गया। ७ दिसम्बर २०१० को असांजे को लंदन में गिरफ्तार कर लिया गया।

 असांजे के लिये सहायता 
 ब्राजील के राष्ट्रपति लुऐज इनाकियो ने असांजे की गिरफ़्तारी की कड़ी अलोचना की।
 १० दिसम्बर २०१० लगभग ५०० लोगों ने सिडनी टाउन हाल के बाहर प्रदर्शन किया। और ३५० लोगों ने ब्रिस्बेन में प्रदर्शन किया।
 ११ दिसम्बर को मद्रिद में लगभग १०० लोगों ने ब्रिटिश दूतावास के बाहर असांजे की गिरफ़्तारी के विरोध में प्रदर्शन किया।
 
 सन्दर्भ 

 बाहरी कड़ियाँ 

श्रेणी:समाजसेवी
श्रेणी:1971 में जन्मे लोग
श्रेणी:जीवित लोग
श्रेणी:पत्रकार
श्रेणी:ऑस्ट्रेलिया के लोग
श्रेणी:विकिलीक्स
विंशोत्तरी दशा

ज्योतिषशास्त्र में परिणाम की प्राप्ति होने का समय जानने के लिए जिन विधियों का प्रयोग किया जाता है उनमें से एक विधि है विंशोत्तरी दशा। विंशोत्तरी दशा का जनक महर्षि पाराशर को माना जाता है। पराशर मुनि द्वारा बनाई गयी विंशोत्तरी विधि चन्द्र नक्षत्र पर आधारित है। इस विधि से की गई भविष्यवाणी कामोवेश सटीक मानी जाती है, इसलिए ज्योतिषशास्त्री वर्षों से इस विधि पर भरोसा करके फलकथन करते आ रहे हैं। दक्षिण भारत में ज्योतिषी विशोत्तरी के बदले अष्टोत्तरी विधि का भी प्रयोग कर रहे हैं परंतु, विशोत्तरी पद्धति ज्यादा लोकप्रिय एवं मान्य है। 

ग्रहों की महादशा व नक्षत्र क्रम से निम्न है
 ग्रह   महादशा वर्ष	 नक्षत्र  सूर्य 	 6 वर्ष  	 कृ्तिका, उतरा फाल्गुणी, उतरा आषाढा  चन्द्र 	 10 वर्ष 	 रोहिणी, हस्त, श्रवण मंगल 	 07 वर्ष 	 मृ्गशिरा, चित्रा, घनिष्ठा राहू  18 वर्ष 	  आद्रा, स्वाती, शतभिषा  गुरु 	 16 वर्ष 	 पुनर्वसु, विशाखा, पूर्व भाद्रपद  शनि 	 19 वर्ष 	 पुष्य, अनुराध, उतरा भाद्रपद बुध 	 17 वर्ष	 आश्लेषा, ज्येष्ठा, रेवती केतु 	 07 वर्ष 	 मघा, मूला, अश्विनी  शुक्र 	 20 वर्ष 	 पूर्वा फाल्गुणी, पूर्वा आषाढा, भरणी 
 
 विंशोत्तरी दशा में फल निर्धारण 
विंशोत्तरी दशा में ग्रहों का फल ज्ञात करने के सम्बन्ध में महर्षि पाराशर एवं वारहमिहिर ने एक नियम यह बताया है कि लग्न के अनुरूप कुछ ग्रह नैसर्गिक रूप से शुभ होते हैं जैसे मेष लग्न के लिए शनि मंगल, वृष लग्न के लिए शनि, कन्या लग्न के लिए बुध तथा कर्क लग्न के लिए मंगल. 

लग्न के लिए नैसर्गिक रूप से ग्रह शुभ होने के बावजूद यह ध्यान रखना जरूरी होता है कि कुण्डली में वह ग्रह कितना बलवान है। अगर ग्रह कमज़ोर अथवा नीच का होगा तो वह शुभ होते हुए भी अपना शुभ फल नहीं दे पाएगा. केन्द्र स्थानों को ज्योतिष में काफी महत्व दिया गया है। आमतौर पर यह माना जाता है कि पाप ग्रह शनि, मंगल, सूर्य कष्टकारी होते हैं परंतु यदि यह केन्द्र भावों के स्वामी हों तो उनकी दशा-अन्तर्दशा में लाभ मिलता है। व्यक्ति के लिए इनकी दशा हर प्रकार से सुखकारी रहती है।

 इन्हें भी देखें
लघुपाराशरी

 बाहरी कड़ियाँ 
संदर्भ
 विंशोत्तरी दशा क्या है
 विंशोत्तरी दशा की गणना

श्रेणी:भारतीय ज्योतिष
उत्तरी सागर मार्ग

thumb|250px| उत्तरी सागर मार्ग (नीला) और दूसरा वैकल्पिक मार्ग जो स्वेज नहर से होकर जाता है (लाल) 
उत्तरी सागर मार्ग (अंग्रेजी: Northern Sea Route, रूसी: Северный морской путь, सेवेर्नी मोर्स्कोय पूट) एक जहाजरानी मार्ग है जो अन्ध महासागर से शुरु होकर रूस के सुदूर पूर्वी क्षेत्र तक जाता है। इस मार्ग में प्रशांत महासागर, रूस का आर्कटिक समुद्री तट जिसमें बेरिंट सागर शामिल है से साइबेरिया से गुजरकर यह रूस के सुदूर पूर्व में समाप्त होता है। मार्ग का आर्कटिक महासागर वाला भाग वर्ष में केवल दो महीने के लिए ही बर्फ से मुक्त होता है। 20 वीं शताब्दी की शुरुआत में इसे उत्तर पूर्व जलमार्ग के नाम से जाना जाता था और आज भी कभी कभी इसे इसी नाम से संबोधित किया जाता है।
 इतिहास 

 सन्दर्भ 
 
 बाहरी कड़ियाँ 

श्रेणी:आर्कटिक महासागर
श्रेणी:रूस का भूगोल
श्रेणी:रूसी समुद्र
पूर्वी साइबेरियाई सागर

पूर्वी साइबेरियाई सागर (रूसी: Восточно-Сибирское море) आर्कटिक महासागर में एक सीमांत समुद्र है। इसके उत्तर में आर्कटिक अंतरीप, दक्षिण में साइबेरियाई तट, पश्चिम में नया साइबेरियाई द्वीप समूह और बिलिंग अंतरीप, चुकोटका के करीब और रैंजेल द्वीप इसके पूर्व में स्थित है। इस सागर की सीमाएं पश्चिम में लाप्टेव सागर और पूर्व में चुकची सागर से मिलती हैं।

आर्कटिक क्षेत्र के इस समुद्र का अध्ययन सबसे कम किया गया है। इसकी विशेषताओं में शामिल हैं, विषम जलवायु, कम लवणता, वनस्पति, जीव और मानव जनसंख्या का अभाव, कम गहराई (अधिकतर 50 मीटर से कम), धीमी गति की समुद्री धारायें, भाटा (25 सेमी से कम), अक्सर पड़ने वाला कुहासा खासकर गर्मियों में और बर्फ से जमा क्षेत्र जिसकी बर्फ अगस्त से सितंबर के बीच पूरी तरह से पिघल जाती है। पूर्वी साइबेरियाई सागर के तटों पर हजारों सालों से यूकाग़िर, चुकची, इवेनी और इवेंकी नामक मूल निवासी रहते आये हैं, जिनका प्राथमिक व्यवसाय मछली पकड़ना, शिकार और रेंडियर पालन है। 

क्षेत्र की प्रमुख औद्योगिक गतिविधियों में उत्तरी सागर मार्ग के भीतर खनन और नौवहन है, मछली पकड़ना अभी वाणिज्यिक रूप से विकसित नहीं है। सबसे बड़ा शहर और बंदरगाहWilliam Elliott Butler Northeast arctic passage  (1978) ISBN 90-286-0498-7, p. 60 पेवेक है जो रूस का सबसे उत्तर में स्थित शहर है।Forsaken in Russia's Arctic: 9 Million Stranded Workers , NYTimes, January 6, 1999From Vancouver to Moscow Expedition , Yakutia TodayHistory of Pevek , Pevek web portal (in Russian)Polar bear strays onto Chukotka runway , Valdivistok News, Issue 338 नवम्बर 22, 2002.

 
 सन्दर्भ 
 
 बाहरी कड़ियाँ 

श्रेणी:रूसी समुद्र
श्रेणी:आर्कटिक महासागर
भौगोलिक उपदर्शन

thumb|200px|भौगोलिक उपदर्शन प्राप्त जयपुर नीला मृद्भाण्ड का एक उदाहरण
भौगोलिक उपदर्शन (Geographical indication) या जी आई (GI) ऐसा नाम या चिन्ह होता है जो विशेष रूप से किसी भौगोलिक स्थान या मूल स्थान (उदाहरण के लिए नगर, राज्य, क्षेत्र या देश) को इंगित करे। किसी उत्पादन के साथ प्रमाणित भौगोलिक उपदर्शन के प्रयोग से यह आश्वासन होता है कि वह वास्तव में अपने मूल स्थान में उन पारम्परिक विधियों और गुणों के साथ उत्पादित हुआ है जिस के लिए वह प्रसिद्ध है। उदाहरण के लिए जयपुर के नील मृद्भाण्ड को भौगोलिक उपदर्शन प्राप्त है और यदी किसी मृदा के बर्तन पर यह चिन्हित हो तो ग्राहक आश्वस्त हो सकता है कि यह जयपुर में ही पारम्परिक विधियों के साथ बना है और किसी अन्य स्थान में बना मूल वस्तु की नकल में बना हुआ माल नहीं है।Bramley, Cerkia, Estelle Biénabe, and Johann Kirsten, “The Economics of Geographical Indications: Towards a Conceptual Framework for Geographical Indication Research in Developing Countries,” in The Economics of Intellectual Property, WIPO, 2009.Giovannucci, Daniele et al., Guide to Geographical Indications, Linking Products and their Origins, International Trade Centre (ITC), Geneva, 2009.Rangnekar, Dwijen, The Socio-Economics of Geographical Indications: A Review of Empirical Evidence from Europe, UNCTAD-ICTSD Project on IPTs and Sustainable Development Series, Issue Paper 8, 2004.

 इन्हें भी देखें 
 बौद्धिक सम्पदा

 सन्दर्भ 

श्रेणी:आर्थिक भूगोल
श्रेणी:बौद्धिक सम्पदा विधि
*
मिहिर भोज

मिहिर भोज ( 836 ई. - 885 ई.), अथवा प्रथम भोज, गुर्जर-प्रतिहार राजवंश के राजा थे जिन्होंने भारतीय उपमहाद्वीप के उत्तरी हिस्से में लगभग 49 वर्षों तक शासन किया और इनकी राजधानी कन्नौज (वर्तमान में उत्तर प्रदेश में) थी। इनके राज्य का विस्तार नर्मदा के उत्तर में और हिमालय की तराई तक, पूर्व में वर्तमान बंगाल की सीमा तक माना जाता है।

भोज को प्रतिहार वंश का सबसे महान शासक माना जाता है और अरब आक्रमणों को रोकने में इनकी प्रमुख भूमिका रही थी। स्वयं एक अरब इतिहासकार के मुताबिक़ इनकी अश्वसेना उस समय की सर्वाधिक प्रबल सेना थी।

इनके पूर्ववर्ती राजा इनके पिता रामभद्र थे। इनके काल के सिक्कों पर आदिवाराह की उपाधि मिलती है, जिससे यह अनुमान लगाया जाता है कि ये विष्णु के उपासक थे। इनके बाद इनके पुत्र प्रथम महेंद्रपाल राजा बने।

 नाम एवं उपाधि 
मिहिर भोज का सबसे आम नाम भोज है। इसी नाम के अन्य राजाओं से विभेदित करने के लिए उसे प्रथम भोज (भोज I) कहा जाता है। इतिहासकार सतीशचंद्र के मुताबिक़ उसे उज्जैन के शासक "भोज परमार से भिन्न दिखाने के लिए कभी-कभी मिहिर भोज भी कहा जाता है।" हालाँकि, रमा शंकर त्रिपाठी ग्वालियर से प्राप्त अभिलेख के हवाले से लिखते हैं कि इस इसमें में उसका प्रथम नाम (अभिधान) "मिहिर" लिखा गया है जो सूर्य का पर्यायवाची शब्द है। उपाधि के बारे में सतीश चन्द्र का कथन है कि "भोज विष्णुभक्त था और उसने 'आदि वाराह' की उपाधि धारण की जो कि उसके कुछ सिक्कों पर भी अंकित मिलती है"।

शासनकाल

भोज का शासनकाल भारतीय इतिहास के मध्यकाल का वह दौर है जिसे "तीन साम्राज्यों के युग" के नाम से जाना जाता है। यह वह काल था जब पश्चिम-उत्तर भारत (इसमें वर्तमान पाकिस्तान के भी हिस्से शामिल हैं) क्षेत्र में गुर्जर-प्रतिहारों का वर्चस्व था, पूर्वी भारत पर बंगाल के पाल राजाओं का आधिपत्य था और दक्कन में राष्ट्रकूट राजा प्रभावशाली थे। इन तीनों राज्यक्षेत्रों के आपसी टकराव का बिंदु कन्नौज पर शासन था। इतिहासकार इसे कन्नौज त्रिकोण के नाम से भी बुलाते हैं।

भोज के आरंभिक समय में कन्नौज प्रतिहारों के आधिपत्य में नहीं था। अतः भोज के वास्तविक शासनकाल की शुरूआत उसकी कन्नौज विजय से माना जाता है जो 836 ईसवी में हुई। इसके पश्चात उसने 885 ईसवी तक (49 साल) यहाँ राज्य किया।

एक इतिहासकार के अनुसार भोज ने अपने पिता रामभद्र की हत्या करने के बाद नेतृत्व अपने हाथ में लिया और इसके उपरांत अपने राज्य के वो इलाके पहले हस्तगत करके सुदृढ़ किये जो उस समय उनके हाथ से निकल गये थे या जिनपर नियंत्रण कमजोर हो चुका था। इसके उपरान्त उसने कन्नौज पर आधिपत्य स्थापित किया और दक्षिण की ओर राज्य का विस्तार करना चाहा। दक्षिण विजय राष्ट्रकूट शासकों द्वारा विफल कर दी गयी और उसके पश्चात भोज ने पूर्व की ओर विस्तार करना चाहा जिसे बंगाल के पाल शासक देवपाल ने रोक दिया।

 हालिया विवाद 
मिहिर भोज को लेकर हाल में कई विवादित घटनायें घटित हुई हैं जिनमें इनके गुर्जर होने अथवा राजपूत होने को लेकर कई जगहों पर विवाद का मुद्दा बनाया गया है। जहाँ गुर्जर समुदाय के लोगों का दावा है कि मिहिर भोज गुर्जर थे वहीं राजपूत समुदाय के लोग यह दावा करते हैं कि ये राजपूत क्षत्रिय थे और गुर्जर नाम केवल गुर्जरादेश के, एक क्षेत्र के नाम, के कारण प्रयोग किया जाता है। 

उपरोक्त दोनों ही दावों को लेकर अलग-अलग इतिहासकारों के मतों का प्रमाण हाल में उद्धृत किया गया है। और वर्तमान में यह दोनों समुदायों के बीच एक कटु संघर्ष का मुद्दा बना हुआ है।

 संदर्भ 

 स्रोत ग्रंथ 

 
 
 
 

श्रेणी:भारतीय सम्राट
श्रेणी:गुर्जर-प्रतिहार राजवंश
दिल्ली सार्वजनिक पुस्तकालय

दिल्ली सार्वजनिक पुस्तकालय (दिल्ली पब्लिक लाइब्रेरी), पर्यटन एवं संस्कृति मंत्रालय के अधीन एक स्वायत्त संगठन है जो दिल्ली लाइब्रेरी बोर्ड द्वारा शासित तथा भारत सरकार द्वारा पूर्णतः वित्तपोषित है। दिल्ली पब्लिक लाइब्रेरी भारत सरकार द्वारा वर्ष 1951 में यूनेस्को परियोजना के रूप में प्रारंभ हुई थी। इस लाइब्रेरी का उदघाटन भारत के प्रथम प्रधानमंत्री माननीय पंडित जवाहर लाल नेहरू द्वारा पुरानी दिल्ली रेलवे स्टेशन के सामने एक छोटे से पुस्तकालय के रूप में किया गया था।

अब यह दिल्ली के महानगरीय सार्वजनिक पुस्तकालय सिस्टम के रूप में विकसित हो गई है। दिल्ली पब्लिक लाइब्रेरी के क्षेत्रीय पुस्तकालयों, शाखाओं एवं उपशाखाओं, पुनर्वास कालोनी पुस्तकालयों, समुदाय पुस्तकालयों, निक्षेप केद्रों, खेल पुस्कालयों, चल पुस्तकालयों, ब्रेल पुस्तकालय आदि का जाल दिल्ली में सर्वत्र फैला हुआ है। लाइब्रेरी में 14 लाख से अधिक पुस्तकों का संग्रह है जिसमें हिंदी, अंग्रेजी, उर्दू, पंजाबी एवं अन्य भारतीय भाषाओं की अधिकतर समस्त विषयों की पुस्तकें सम्मिलित हैं। पुस्तक एवं समाचार पत्र (पब्लिक लाइब्रेरी) वितरण अधिनियम, 1954 के प्रावधानों के अधीन दिल्ली पब्लिक लाइब्रेरी चतुर्थ प्रापी पुस्तकालय भी है। यह लाइब्रेरी दिल्ली के नागरिकों को नि:शुल्क पुस्तकालय सेवाएं प्रदान करती है। लाइब्रेरी का मुख्य कार्यकलाप पुस्तक परिचालन है। यह लाइब्रेरी बाल पाठकों को भी अपनी सेवाएं प्रदान करती है तथा सांस्कृतिक कार्यकलापों जैसे- भाषण, वाद-विवाद, प्रदर्शनी आदि का भी आयोजन करती है।
     
लाइब्रेरी की विशिष्ट गतिविधियों में से दृष्टिहीनों एवं बंदियों को पुस्तक सेवा तथा चल पुस्तकालय वाहन द्वारा पुस्तक सेवा प्रदान करना है। दिल्ली पब्लिक लाइब्रेरी भारत की विशालतम तथा दक्षिण पूर्व एशिया की व्यस्ततम पब्लिक लाइब्रेरी है।

 बाहरी कडियाँ 
 दिल्ली सार्वजनिक पुस्तकालय का जालघर

श्रेणी:पुस्तकालय
श्रेणी:दिल्ली
श्रेणी:भारत सरकार
प्रवालद्वीप

thumb|380px|right|प्रशांत महासागर में स्थित अटाफु एटोल का उपग्रह चित्र
प्रवालद्वीप, मूँगे का एक द्वीप या फिर द्वीपों की शृंखला होती है, जो किसी अनूप (लैगून) को आंशिक रूप से या फिर पूरी तरह से घेरे रहती है।Dobbs, David. 2005. Reef Madness : Charles Darwin, Alexander Agassiz, and the Meaning of Coral. Pantheon. ISBN 0-375-42161-0
 इन्हें भी देखें 
 मूँगा (जीव)
 रीफ़

 सन्दर्भ 

श्रेणी:स्थलरूप
श्रेणी:समुद्र विज्ञान
श्रेणी:भू-आकृति विज्ञान
*
श्रेणी:द्वीप
श्रेणी:सागरीय जल कृत स्थलाकृति
श्रेणी:समुद्र-वैज्ञानिक पारिभाषिकी
सुदेश भोंसले

अंगूठाकार|सुदेश भोंसले
सुदेश भोंसले एक भारतीय पाश्व गायक है। इनका जन्म एन आर भोंसले और श्रीमती सुमनताय भोंसले के घर हुआ। सुदेश भोंसले को उनकी अमिताभ बच्चन के गानो के लिये जाना जाता है। सुदेश भोंसले को पहला अवसर फिल्म जलजला (१९८८) के पार्शव गायन मे मिला। व्यवसायिक तोर पर इन्होने कई साल सन्जीव कुमार और अनिल कपुर के लिये मिमिक्री आर्टिस्ट के तौर पर डबिन्ग की। इनको पहली सफलता अमिताभ बच्चन अभिनित फिल्म हम (१९९०) के गाने 'जुम्मा चुम्मा दे दे' से मिली। सन २०१० मे इन्होने महात्मा रामचन्द्र वीर और आचार्य धर्मेन्द्र द्वारा रचिय वज्रान्ग वन्दना महास्त्रोत एव्म वज्रान्ग विनय स्रोत के अदभुत एव्म अद्धितय भजनो को अपना मधुर स्वर दिया है।

श्रेणी:भारतीय फिल्म पार्श्वगायक
श्रेणी:जीवित लोग
मारखोर

200px|left|thumb|मारखोर

मारखोर एक जंगली बकरे की प्रजाति है जो पाकिस्तान अधिकृत कश्मीर में गिलगित-बाल्टिस्तान, चित्राल जिला, कलश घाटी और हुनजा घाटी के साथ-साथ नीलम घाटी के ऊपरी क्षेत्रों सहित अन्य उत्तरी क्षेत्रों में पाया जाता है। मारखोर  भारत, अफगानिस्तान, उज्बेकिस्तान, ताजिकिस्तान और कश्मीर के कुछ हिस्सों में भी पाया जाता है। मारखोर प्रजाति को लुप्तप्राय माना जाता है। आज 2,500 से भी कम वयस्क मारखोर जीवित हैं। मारखोर पाकिस्तान का राष्ट्रीय पशु है।

 महत्व 
यह पाकिस्तान का राष्ट्रीय पशु (national animal) माना जाता है। यह बकरा लयमिलय से सम्बन्ध रखता है · यह पाकिस्तान, भारत, अफ़्गानिस्तान, उज़्बेकिस्तान और ताजिकिस्तान के कुछ क्षेत्रों म्यन नय् जाता है।

 नाम के अर्थ 
मारखोर नाम थोड़ा अजीब है। इसका मतलब फ़ारसी में "एक साँप खाने वाला पहाड़ी जानवर" है। वैसे यह टंदोह और साँप खा नहीं सकता....जब ये साप नहीं खा सकता तो इसका नाम मारखोर क्यों रखा गया है ????

श्रेणी:यीवानस
कॉर्पोरेशन बैंक

right|thumb|300px|कार्पोरेशन बैंक का प्रतीक चिह्न
कार्पोरेशन बैंक, भारत का एक प्रमुख अनुसूचित वाणिज्यिक बैंक है। इसकी संस्थापना 12 मार्च 1906 को 'केनरा बैंकिंग कार्पोरेशन (उडुपि) लिमिटेड' के नाम से उडुपि की मंदिर-शहर में क्रान्तदर्शियों के एक समूह के पुरोगामी प्रयत्नों से हुई। सन् 1952 में कार्पोरेशन बैंक ने भारतीय रिजर्व बैंक से अनुसूचित वाणिज्यिक बैंक होने की अनुज्ञप्ति प्राप्त की व यह भारत का तीसरा अनुसूचित बैंक बन गया।

कार्पोरेशन बैंक का राष्ट्रीयकरण, अप्रैल, 1980 में हुआ।

उदारीकरण के बाद के दौर में वित्तीय क्षेत्र संबंधी सुधारों से उत्पन्न चुनौतियों का कार्पोरेशन बैंक ने सफलता पूर्वक सामना किया। रणनीतिपरक व्यापार योजनाओं एवं नवोन्मेषी कार्या की बदौलत भारत सरकार के स्वामित्व वाले बैंकों में कार्पोरेशन बैंक एक दक्ष, सशक्त, लाभप्रद एवं सदृढ पूँजीकृत बैंक के रूप में उभर कर आया है।

देश के सभी 100 उच्च बैंकिंग केन्द्रों में से सभी केन्द्रों में इसकी शाखाएँ हैं। बैंक में 12465 कर्मचारी काम करते हैं।

 बाहरी कड़ियाँ 
 कार्पोरेशन बैंक की हिन्दी साइट (यूनिकोड)
 कार्पोरेशन बैंक की हिन्दी साइट (DW-TTSurekhEN फॉण्ट में)

श्रेणी:बंबई स्टॉक एक्स्चेंज में सूचित कंपनियां
श्रेणी:भारतीय बैंक
जापान का संविधान

जापान का संविधान (Shinjitai: 日本国憲法 Kyūjitai: 日本國憲法, Nihon-Koku Kenpō?) जापान की मूल विधि (कानून) है। इसे द्वितीय विश्वयुद्ध के बाद ३ मई १९४७ को लागू किया गया था। जापान में इसे 'संविधान दिवस' के रूप में मनाया जाता है। यह संविधान 'शांति संविधान' भी कहलाता है।,,यह बुद्घ की विचार धारा को ज्यादा महत्व देता है

 प्रमुख विशेषताएँ
 यह संविधान द्वितीय विश्वयुद्ध में पराजित होने के बाद अमरीका के निर्देश पर रचा गया था।
 इसमें सशस्त्र सेना की कोई जगह नहीं है। सशस्त्र सेनाओं की जगह जापान का आत्मरक्षा बल या सेल्फ़ डिफ़ेंस फ़ोर्स (SDF) है।
 जापान की पराजय के बाद विजयी ताक़तों की सलाह पर अमरीका ने उसके संविधान में 'अनुच्छेद 9' नामक ऐसा पेंच डाल दिया कि वह कभी दोबारा हमला नहीं कर सके। बदले में अमरीका ने उसकी सुरक्षा की पूरी ज़िम्मेवारी अपने कंधों पर लेने का काम भी किया। नौवें अनुच्छेद में दोटूक शब्दों में लिखा गया है कि 'जापानी जनता हमेशा के लिए राष्ट्र के युद्ध करने के संप्रभु अधिकार और अंतरराष्ट्रीय विवादों को ताक़त के ज़ोर पर हल करने की धमकी का त्याग करती है।..जापान जल, थल और वायु सेना के साथ-साथ युद्ध का कारक बनने वाले किसी भी बल को धारण नहीं करेगा।'

center|thumb|550px|जापान के संविधान का सरलीकृत चित्र

 बाहरी कड़ियाँ 
 राष्ट्र-भक्त जापानियों का सुन्दर संविधान
 Full text of Constitution from the Cabinet
 Birth of the Constitution of Japan
 Beate Sirota Gordon (Blog about Beate Sirota Gordon and the documentary film "The Gift from Beate")
 Constitutional Revision Research Project of the Reischauer Institute of Japanese Studies at Harvard University

श्रेणी:जापान सरकार
श्रेणी:संविधान
पिटौर की सब्जी

right|thumb
राजस्थानी पिटौर की राजस्थान की पारंपरिक सब्जी है। इसमें दही और सब्जी बेसन को ढोकला की तरह भाप में पका लिया जाता है। पके हुये बेसन को परात में जमा कर इसके छोटे छोटे टुकडे कात लिये जाते हैं।
इन भाप में पकी, कटी हुई बेसन दही की कतलियों को छोंक कर खदका कर तरीदार सब्जी बना ली जाती है। 
 बाहरी कड़ियाँ 
पिटौर की सब्जी की पाकविधि
जॉय मुखर्जी

जॉय मुखर्जी (; २४ फ़रवरी १९३९ – ९ मार्च २०१२) एक भारतीय फिल्म अभिनेता थे।

 जीवनी 
 पारिवारिक पृष्ठभूमि 
मुख्य लेख : मुखर्जी-समर्थ परिवार 

जॉय मुखर्जी सशधर मुखर्जी और सती देवी के पुत्र थे। इनके पिता एक सफल निर्माता और फिल्मिस्तान स्टूडियो के सह-संस्थापक थे। इनके चाचा सुबोध मुखर्जी निर्देशक हैं, जबकि मामा अशोक कुमार और किशोर कुमार थे। इनके भाई देब मुखर्जी और शोमू मुखर्जी हैं जिसकी शादी अभिनेत्री तनुजासे हुई थी। इनकी बेटियां काजोल और तनीषा मुखर्जी अभिनेत्रियां हैं। रानी मुखर्जी इनकी भतीजी है और उसका चचेरा भाई, अयन मुखर्जी जो इनका भतीजा है, निदेशक है।

 जीवन-वृत्ति (कैरियर) 
आर.के. नय्यर द्वारा निर्देशित फिल्म लव इन शिमला (1960) में जॉय के साथ साधना की जोड़ी थी। जैसाकि मेरे पिता, आग़ाजानी कश्मीरी (उर्फ आग़ाजानी और कश्मीरी) ने एक कहानी सुनाई जिन्होंने लव इन शिमला के लिए पटकथा और संवाद लिखे और जॉय को इस भूमिका के लिए चुना. सशोधर, (सशधर भी कहलाते थे), उसके पिता, आगा जानी के एक करीबी दोस्त और नियोक्ता थे। एक शाम, जब दोनों स्कॉच व्हिस्की का दौर चलाते हुए लव इन शिमला में मुख्य भूमिका कौन निभाएगा इसपर चर्चा कर रहे थे, (सशोधर शम्मी कपूर को लेने को उत्सुक थे), आगा जानी की निगाहें जॉय पर थीं जो बंबई विश्वविद्यालय से अपनी पढाई कर घर आया था। उन्होंने लंबे और सुन्दर दिखने वाले युवक की ओर इशारा किया और कहा, "लो, यह रहा तुम्हारा हीरो." सशोधर को विश्वास ही नहीं हो रहा था कि जॉय यह कर लेगा और उन्होंने आगा जानी से पूछा कि क्या वह जॉय को अभिनय की शिक्षा देने और उसकी भाषा एवं भाषण-शैली सिखाने का दायित्व ग्रहण करेंगे. आगा जानी इसपर सहमत हो गए। और बॉलीवुड को एक नया हीरो पेश किया गया। लव इन शिमला के बाद, इन्होने आशा पारेख के साथ फिर वही दिल लाया हूं और जिद्दी जैसी कई हिट फिल्मों में एक साथ काम किया। 60 वें दशक के अंतिम चरण में धर्मेंद्र जितेंद्र और राजेश खन्ना जैसे सितारों की लोकप्रियता में वृद्धि के साथ  जॉय को भूमिकाएं मिलनी कम हो गईं. 

जॉय ने तब हमसाया निर्मित और निर्देशित की लेकिन यह फिल्म अच्छी तरह नहीं चली और निर्माता या निर्देशक के रूप में इनकी बाद में आने वाली फिल्मों ने भी अच्छा प्रदर्शन नहीं किया। अपने भाई देब मुखर्जी और शाली तनुजा के साथ घरेलू प्रोडकशन एक बार मुस्कुरा दो (1972) की सफलता के बावजूद जॉय फिल्म के दृश्य-पट से धूमिल होते चले गए। इनके निर्देशन में बनी जीनत अमान और खन्ना राजेश अभिनीत एक फिल्म छैल्ला बाबू के साथ इन्हें अंतिम सफलता मिली.

2009 में इन्होने टेलीविजन धारावाहिक "ऐ दिल-ए-नादान" में अभिनय किया।

 फ़िल्मों की सूची 
 हैवान (1977) 
 एक बार मुस्कुरा दो (1972) 
 कहीं आर कहीं पार (1971) 
 आग और दाग (1970) 
 एहसान (1970) 
 इन्स्पेक्टर (1970) ... इन्स्पेक्टर राजेश/एजेंट 707
 मुजरिम (1970) ... गोपाल
 पुरस्कार (1970) ... राकेश
 दुपट्टा (1969) 
 दिल और मोहब्बत (1968) ... रमेश चौधरी
 एक कली मुस्काई  (1968) 
 हमसाया (1968) 
 शागिर्द (1967) ... राजेश
 लव इन टोक्यो (1966) ... अशोक
 ये जिंदगी कितनी हसीन हैं (1966) ... संजय मल्होत्रा
 साज़ और आवाज़ (1966)
 बहू बेटी (1965) ... शेखर
 आओ प्यार करें (1964) 
 दूर की आवाज़ (1964) 
 इशारा (1964) 
 जी चाहता हैं (1964) 
 जिद्दी (1964) ... अशोक
 फिर वही दिल लाया हूं (1963) ... मोहन
 एक मुसाफिर एक हसीना (1962) 
 उम्मीद (1962) 
 हम हिंदुस्तानी (1960) ... सत्येन्द्र नाथ
 लव इन शिमला (1960) .. देव कुमार मेहरा

 बाहरी कड़ियाँ 
 

श्रेणी:जीवित लोग
श्रेणी:भारतीय फ़िल्म अभिनेता
श्रेणी:1939 में जन्मे लोग
श्रेणी:२०१२ में निधन
कम्प्यूटर मॉनीटर

thumb|upright=1.3|एक १९-इंच, १६:१० चौड़ी स्क्रीन वाला LCD मॉनीटर

कम्प्यूटर मॉनीटर या डिस्प्ले (जिसे दृश्य प्रदर्शन इकाई, अंग्रेजी में Visual Display Unit भी केहते हैं) एक इलेक्ट्रॉनिक्स डिस्पले डिवाइस है। एक मॉनीटर में प्रदर्शन इकाई, प्रदर्शन इकाई और आवरण होता है। आज कल के मॉनीटर में प्रदर्शन इकाई आम तौर पर पतली फिल्म ट्रांजिस्टर लिक्विड क्रिस्टल डिस्प्ले (अंग्रेजी में thin film transistor liquid crystal display (TFT-LCD)) और पुराने मॉनीटर में कैथोड किरण नली (अंग्रेजी में Cathode ray tube) से बनी होती है।

शुरूआती मॉनीटर कैथोड किरण नली से बनते थे और अब इस सदी में लिक्विड क्रिस्टल डिस्प्ले प्रमुख तौर पर मॉनीटर बनाने के लिये उपयोग में लिये जाते हैं।

मूलतः कम्प्यूटर मॉनीटर का इस्तेमाल आंकड़े संसाधन और टेलीविज़न रिसीवर का उपयोग मनोरंजन के लिये किया जाता था। १९८० के बाद से कम्प्यूटर और उनके मॉनीटर का उपयोग मनोरंजन के लिये भी किया जाने लगा है और टेलीविज़न में कुछ कम्प्यूटर कार्यक्षमता आ गयी है। टेलीविज़न और कम्प्यूटर मॉनीटर का पहलू अनुपात भी ४:३ से १६:९ हो गया है।

 निर्माता 

  Acer
  AOC
  Apple Inc.
  Asus
  Belinea
  BenQ
  Chimei
  Dell
  Eizo

  Gateway
  Hewlett-Packard
  HannStar Display Corporation
  IBM
  Iiyama Corporation
  Kogan Technologies
  LG
  NEC
  Philips

  Planar Systems
  Samsung
  Sceptre Incorporated
  Sony
  Toshiba
  Tyco Electronics
  ViewSonic
  Wortmann
  Zalman

 बाहरी कड़ियाँ 
 TFT Central
 PC Monitors
 Flatpanels HD
 History of the PC Display

श्रेणी:कंप्यूटर घटक
श्रेणी:संगणक परिधीय यंत्र
श्रेणी:प्रदर्शन यंत्र
दक्षिण जॉर्जिया एवं दक्षिण सैंडविच द्वीप समूह

दक्षिण जॉर्जिया एवं दक्षिण सैंडविच द्वीप समूह (अंग्रेजी: South Georgia and the South Sandwich Islands (SGSSI)) दक्षिणी अटलांटिक महासागर में स्थित एक ब्रिटिश विदेशी क्षेत्र है। यह सुदूर और दुर्गम द्वीपों का एक संग्रह है, जिसमें दक्षिण जॉर्जिया और छोटे छोटे द्वीपों की श्रृंखला दक्षिण सैंडविच द्वीप समूह शामिल हैं। दक्षिण जॉर्जिया 167.4 किलोमीटर (104 मील) लंबा और 1.4 से लेकर 37 किलोमीटर (0.87-23 मील) तक चौड़ा है और समूह का सबसे बड़ा द्वीप है। दक्षिण सैंडविच द्वीप समूह दक्षिण दक्षिण जॉर्जिया के दक्षिण-पूर्व में and is by far the largest island in the territory. The South Sandwich Islands lie about  southeast of South Georgia.  पर स्थित हैं और इस पूरे क्षेत्र का भूमि क्षेत्रफल लगभग  है।
है।

 सन्दर्भ 

 बाहरी कड़ियाँ 

श्रेणी:दक्षिणी अटलांटिक महासागर के द्वीप
श्रेणी:अंटार्कटिक क्षेत्र
श्रेणी:विवादित द्वीप
श्रेणी:अर्जेण्टीना के क्षेत्रीय विवाद
श्रेणी:ब्रिटिश विदेशी क्षेत्र
एम्पीयर का नियम

right|thumb|200px|आन्द्रे मैरी अम्पीयर
250px|right|thumb|विद्युत धारा, चुंबकीय क्षेत्र पैदा करती है। 
इस नियम का प्रतिपादन सन् १८२६ में आन्द्रे मैरी एम्पीयर (André-Marie Ampère) ने किया था। इस नियम में किसी बंद लूप पर समाकलित चुम्बकीय क्षेत्र एवं उस लूप से होकर प्रवाहित हो रही कुल धारा के बीच गणितीय सम्बन्ध स्थापित किया गया। जेम्स क्लार्क मैक्सवेल ने सन् १८६१ में इसे विद्युतगतिकीय सिद्धान्त से सिद्ध किया। वर्तमान में यह नियम मैक्स्वेल के चार समीकरणों में से एक है। 

 एम्पीयर का नियम (मूल रूप में) 
अम्पीयर-मैक्सवेल का परिपथीय नियम केवल स्थैतिक-चुम्बकीय स्थिति में लागू होता है जब बन्द परिपथ में सतत अपरिवर्तनीय धारा धारा बह रही हो। किन्तु जहाँ समय के साथ परिवर्ती विद्युत क्षेत्र हो, वहाँ यह नियम लागू नहीं होता (असत्य हो जाता है)। इसलिये जहाँ परिवर्ती विद्युत क्षेत्र हो, वहाँ इस नियम में संशोधन करना पड़ता है (एक और पद जोड़ना पड़ता है, जिसे 'मैक्सवेल का संशोधन' कहते हैं।)

अम्पीयर का मूल नियम कई तरह से अभिव्यक्त किया जाता है।

 समाकलन के रूप में 

इसे इस रूप में भी लिख सकते हैं-

जहाँ
 बंद वक्र C के परितः रैखिक समाकलन (line integral) है;
B टेस्ला में चुंबकीय क्षेत्र है;
· अदिश गुणनफल (डॉट प्रोडक्ट) है;

 अवकलन रूप (डिफरेंशियल फॉर्म) 

जहाँ
 - कर्ल आपरेटर है।

अम्पीयर नियम का संशोधित रूप : अम्पीयर-मैक्सवेल समीकरण
अम्पीयर नियम को सभी स्थितियों में लागू होने योग्य बनाने के लिये मैक्सवेल ने इस नियम में एक पद जोड़ा। संशोधित समीकरण निम्नलिखित है-

 इन्हें भी देखें 
 आन्द्रे मैरी एम्पीयर
 मैक्सवेल के समीकरण
 धारा का चुंबकीय प्रभाव

 बाहरी कड़ियाँ 
 Simple Nature by Benjamin Crowell Ampere's law from an online textbook
 MISN-0-138 Ampere's Law (PDF file) by Kirby Morgan for Project PHYSNET.
 MISN-0-145 The Ampere–Maxwell Equation; Displacement Current (PDF file) by J.S. Kovacs for Project PHYSNET.
 The Ampère's Law Song (PDF file) by Walter Fox Smith; Main page, with recordings of the song.
 A Dynamical Theory of the Electromagnetic Field Maxwell's paper of 1864

श्रेणी:भौतिकी के मूल सिद्धांत